《余至象山得邑西山谷佳处暇日过游因其亭榭泉木离为十咏 西谷》
宋代·林旦

平昔山林性，今来水石乡。栽花寻秀垄，泛酒掬沧浪。

地暖春常早，云阴夏自凉。岁成还北去，魂梦此难忘。

作者简介：宋福州福清人，字士明，一字次中。林希弟。仁宗嘉祐二年进士。累官监察御史里行。哲宗元祐初，拜殿中侍御史，上疏论吕惠卿、邓绾等罪，皆逐之。官终河东转运使。